open-index/open-wikipedia-markdown huggingface dataset:
אלן אסלאקסדטר סקום

**אלן אסלאקסדטר סקום** (בגרמנית: **Ellen Aslaksdatter Skum**; 26 במאי 1827 – 10 בפברואר 1895) הייתה רועת איילי צפון סאמית ילידת קאוטוקיינו בנורווגיה שלקחה חלק במרד קאוטוקיינו ב-1852. מרד שנערך בהשראת המטיף לארס לוי לסטאדיוס שקרא לאורח חיים טהור ולהימנעות מאלכוהול, היא הייתה חברה מובילה בקבוצת סאמים שהרגה את הסוחר המקומי ואת השוטר המקומי.

## ביוגרפיה
נולדה ב-26 במאי 1827 בקאוטוקיינו, בתם של אסלק מורטנסן סקום (1781–1857) ואנה הנריקסדטר סארה (בערך 1797–1870).

בשנת 1843, היא נישאה למאתיס יאקובסן הטה, איתו נולדו לה שני ילדים.

גם אלן סקום וגם בעלה הפכו לחברים בקהילה הנוצרית הלסטאדיאנית שהנהיג הכומר לארס לוי לסטאדיוס, אך פירשו את גישתו בצורה מוקצנת. בפברואר 1852, היא נידונה ל-18 חודשי מאסר ובעלה לשמונה חודשים לאחר שביחד עם 21 סאמים נוספים היא מנעה פולחן בכנסיית  ב-6 וב-7 ביוני 1851.

ב-8 בנובמבר 1852, היא הייתה מהחברים המובילים במרד שהוביל למותו של הסוחר בקאוטוקיינו והשוטר המקומי. הם ראו בסוחר אשם במכירת אלכוהול שלא רק היה אסור לפי תפיסתם הדתית אלא גם גרם לבעיות אלכוהוליזם חמורות בחברה הסאמית.

ב-14 בפברואר 1854, אלן סקום יחד עם עוד ארבעה מחברי המרד, ביניהם אחיה הנריק, נידונו למוות על ידי בית המשפט העליון בנורווגיה. עונשה הופחת מאוחר יותר למאסר עולם בטרונדהיים והיא שוחררה בחנינה ב-1867. הנריק מת בעודו במאסר.

קטגוריה:ילידות 1827
קטגוריה:נפטרות ב-1885
קאפרין

**קאפרין** (בצרפתית: **Kaffrine**; בוולופית: **Kafrin**) היא בירת מחוז קאפרין בסנגל. נכון לשנת 2013, אוכלוסייתה עומדת על 36,357 תושבים.

## גאוגרפיה
העיר ממוקמת במרכז סנגל, בגובה של כ־35 מטרים מעל פני הים. היא נמצאת כ־40 קילומטרים מהגבול עם גמביה, כ־55 קילומטרים מזרחית לקאולק וכ־215 קילומטרים מדרום־מזרח לדקר, בירת המדינה.

## תחבורה
העיר ממוקמת על שני כבישים ראשיים: האחד חוצה את המדינה לרוחבה, בין דקר לטמבאקונדה ומשם לגבול עם מאלי, והשני מאזור הגבול עם גמביה לטובה.

בעיר תחנת רכבת, בה עוברת מסילת דקר–ניז'ר  המחברת בין בירת סנגל דקר לבירת מאלי במקו.

## כלכלה
תושבי העיר עוסקים בחקלאות. הגידולים הם: דוחן, בוטנים ותירס.

## קישורים חיצוניים

קטגוריה:סנגל: ערים
רוז'י אץ'

**רוז'י אץ**' (במקור **שטרן**, בהונגרית: **Ács Rózsi**; בודפשט, 22 באוגוסט 1908 – בודפשט, 28 בנובמבר 1990) הייתה שחקנית תיאטרון ושחקנית קולנוע יהודייה-הונגרית פופולרית ורבת פעלים, ששיחקה בעשרות מחזות ובסרטי קולנוע רבים (23).

## קורות חיים
רוז'י שטרן נולדה במשפחה יהודית כבתם של ליפמן שטרן (1879–1966), סדרן אותיות בדפוס, ושל פאני ברנשטיין (1879–1950). היא סיימה את לימודיה בבית הספר למשחק של "איגוד השחקנים הלאומי ההונגרי" , שם קטע הבחינה שלה היה אחד ממחזותיו של צ'כוב. לאחר הבחינה המוצלחת, קיבלה את יומנה של השחקנית המפורסמת דרינה  בריכת פאר וכן זכתה בפרס של 500 פנגו הונגרי. כבר כסטודנטית לתיאטרון, היא הופיעה עם דיולה צ'ורטוש, ינה טרז' ושחקנים מפורסמים אחרים.

רוז'י אץ' החלה את קריירת המשחק שלה ב-1927.
* מ-1930 בסגד
* מ-1932 בפץ'
* מ-1934 בדברצן.
* מאוחר יותר שיחקה בערים קושיצה, ברטיסלטבה, רוז'ניאבה, אוז'הורוד, ברהובה.

כיהודייה נאסר עליה לעלות על הבמה מ-1939 בשל החוקים ה (אנטי)יהודיים. בשנים 1940–1944 הורשתה להופיעה רק על במת אומיקה - ההתאחדות הלאומית היהודית-הונגרית לחינוך בתיאטרון גולדמארק ורק בפני קהל יהודי.

ז'וז'נה שוש כתבה על תקופה זו ב-1971 - ציטוט:

בתום מלחמת העולם השנייה, משנת 1945, הועסקה על ידי:
* "תיאטרון צבא העם ההונגרי" (לפני ואחרי נקרא תיאטרון הקומדיה של בודפשט)
* מ-1949 על ידי תיאטרון באניאס (Bányász Színház), מ-1951 על ידי תיאטרון הונווד (Honvéd Színház)
* ב-1952 הייתה חברה מייסדת של "תיאטרון הכפר הממלכתי" או בשם אחר "תיאטרון דרינה הממלכתי".
* היא פרשה מלהקה זו ב-1970.

במשך שנים לפני כן כאשר עלתה על האוטובוס הכחול הנודד של תיאטרון דרינה הממלכתי עם חבריה השחקנים, ארזה לעצמה גם ספרי לימוד. בשנות המסע של הלהקה למדה את השפות גרמנית, צרפתית ואנגלית. עם כישורי השפה שרכשה בדרך זו הצליחה לעבוד גם בסרט הקופרודוקציה הגרמני, בז'רמינל (Germinal) היא גילמה את אחת מנשות הכורים.

בשנת 1967 אמרה - ציטוט:

הקריירה הקולנועית שלה החלה בשנת 1932 כאשר חיפשו שחקנית לתפקיד איכרה בסרט "מטר אביבי" והיא נבחרה על סמך התצלום שלה, וכך היא באה בקשר עם עולם סרטי הקולנוע. היא שיחקה ב-23 סרטים, כולל כמה סרטים קצרים מדעיים פופולריים.

רוז'י אץ' הובאה למנוחות בבית הקברות היהודי ברחוב קוזמה (17א-29-11). גיסה היה הסופר, משורר ומתרגם אישטוואן סגה (במקור שפיצר).

## תפקידיה החשובים בתיאטרון



## סרטיה וטלוויזיה (חלקי)

## לקריאה נוספת
* Adatai a Petőfi Irodalmi Múzeum katalógusában (נתוניה במאגר המוזיאון הספרותי פטפי)
* Színházi adattár. Országos Színháztörténeti Múzeum és Intézet (מאגר התיאטרון)

## קישורים חיצוניים

## הערות שוליים

קטגוריה:יהודיות הונגריות
קטגוריה:משתתפי פעילות האומנות אומיקה
קטגוריה:שחקניות תיאטרון יהודיות הונגריות
קטגוריה:שחקניות קולנוע וטלוויזיה יהודיות הונגריות
קטגוריה:בודפשט: אישים
קטגוריה:יהדות בודפשט
קטגוריה:ניצולות השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגריות שנולדו ב-1908
קטגוריה:הונגרים שנולדו ב-1908
קטגוריה:נפטרות ב-1990
קטגוריה:הונגרים שנפטרו ב-1990
פא-אן

**פא-אן** (בבורמזית: **ဘားအံမြို့**) היא עיר במיאנמר, בירת מדינת קיין .
רוב התושבים משוייכים לזרם הטהרוואדה של בודהיזם. העיר מקושרת לינגון באוטובוס. בעיר ישנה פגודת שווה יין מיאו  על גדת נהר ת'נלווין. הפגודה מהווה נקודת ציון עירונית חשובה בעיר ומיקום פופולרי עבור תיירים לראות את השקיעה.

## קישורים חיצוניים

* 

## הערות שוליים

קטגוריה:מיאנמר: ערים
קטגוריה:ערי בירה של יחידות מנהליות
נחש גדות

ממוזער|נחש גדות צעיר בדיג.
**נחש גדות** (שם מדעי: *Erpeton tentaculatum*) הוא מין נחש ממשפחת ההומלופסיים, אשר מהווה את המין היחיד בסוג *Erpeton*. נחש זה מצוי בטבע לאורך דרום-מזרח אסיה בתאילנד, קמבודיה ווייטנאם. הוא תואר למדע ב-1800.

## תיאור
זהו נחש בעל מראה מוזר עם זוג "מחושים" מעל פיו, אשר עוזרים לו לחוש את סביבתו מתחת למים והוא הנחש היחיד בעל "מחושים" כאלה. הוא קטן יחסית בגודלו, מגיע לאורך של כ-50 עד 90 ס"מ בבגרות וצבעו משתנה מאפור כהה עד לחום עם מספר רצועות בהירות יותר. הנחש הוא תת-ארסי אך אינו מסוכן לאדם, מאחר שהארס חלש מדי וגם מצוי בניבים האחוריים והוא מותאם בעיקר להריגת טרף. נחש זה משריץ צאצאים חיים.

הנחש חי בטבע רק במקווי מים של אגמים, ביצות ושדות אורז מוצפים ולעיתים מצוי אף במים מליחים ואף במי ים בקרבת החוף והוא בעל אורח חיים כמעט לגמרי מיימי, כשהוא מגושם מאוד ביבשה אך עולה בלילות להתפלש בבוץ.

הנחש הוא אוכל דגים מובהק ולרוב הוא נע באיטיות סמוך לצמחייה המיימית, וכשמפתיעים אותו הוא מחקה פני מת. הוא אורב לטרף לדגים קטנים, אותם הוא חוטף במהירות ביכולת מפתיעה לנחש לאן הדג עלול להימלט. הנחש יוצר גירוי במים דרך צווארו ובמהירות מפתל אותו, לפני שהוא מסתער על המקום אליו הדג מנסה להימלט ואז מכיש אותו ובולע אותו. יכולת זו ידועה גם מנחשים צעירים והיא מולדת.

## קישורים חיצוניים

## הערות שוליים

קטגוריה:טקסונים שתוארו בידי ברנר-ז'רמין דה לספד
קטגוריה:בעלי חיים שתוארו ב-1800
קטגוריה:הומלופסיים
קטגוריה:תאילנד: זוחלים
קטגוריה:זוחלים יחידים בסוגם
קטגוריה:זוחלים מימיים
טאונגיי

**טאונגיי** (בבורמזית: **တောင်ကြီးမြို့း**) היא עיר במיאנמר השוכנת מצפון לאגם אינלה  והיא העיר הגדולה ביותר במדינת שאן  ומהווה את בירתה. טאונגיי היא העיר החמישית בגודלה במיאנמר.

## היסטוריה
לפני הקולוניזציה הבריטית, טאונגיי היה כפר קטן שמנה כמה בקתות. האזור שכב על כתף רחבה של גבעות שאן והיה מאוכלס באנשי שאן  באותה תקופה. עקב עיור מסיבי לא נותרו עקבות מהכפר המקורי.

במהלך הכיבוש הבריטי הפכה העיירה לעיר הראשית ולבירה של מדינות דרום השאן. ההתפתחות המודרנית של טאונגגי החלה בשנת 1894, כאשר הבריטים העבירו את משרדי המנהלה שלהם מ-Maing Thauk (פורט סטדמן) על החופים המזרחיים של אגם אינלה לאזור הגבוה יותר, היכן ששוכנת העיר טאונגיי, מסיבות בריאותיות וגאוגרפיות. למרות שבאופן גאוגרפי בתוך מדינת Yawnghwe, העיר הוגדרה כ"אזור מסומן" (Notified area) על ידי הבריטים, ובכך לא הייתה כפופה לממשל של הסאבווה . ב-1906, מנתה העיר כבר אלף בתים. בגלל תסיסה אזרחית ברחבי מדינות השאן במהלך שנות ה-1900 המוקדמות, שימש טאונגגי כחיל המצב הראשי של המשטרה הצבאית.

מאז עצמאות מיאנמר העיר המשיכה בצמיחה והיא מרכז מסחר אזורי.

## קישורים חיצוניים

* 

## הערות שוליים

קטגוריה:מיאנמר: ערים
קטגוריה:ערי בירה של יחידות מנהליות
קטגוריה:יישובים שהוקמו ב-1894
לעכברה

"**לעכברה, בהפיכתה בקנהּ עם מחרשה, נובמבר, 1785**" היא פואמה סקוטית שנכתב על ידי רוברט ברנס ב-1785. האגדה גורסת כי השיר נכתב לאחר שברנס חרש בשדות והרס בטעות קן של עכברים. אחיו של ברנס אף טען שהמשורר חיבר את השיר בעודו מחזיק את המחרשה.

## בתרבות
ג'ון סטיינבק לקח את שמו של הרומן שלו משנת 1937, על עכברים ואנשים, משורה הנמצאת בבית הלפני אחרון. גם הרומן "The Best Laid Plans" מ-1997 מאת סידני שלדון קרוי בהשראת שורה מהשיר.

הבית הראשון של השיר נקרא על ידי איאן אנדרסון בתחילת חידוש השיר "One Brown Mouse" של ג'ת'רו טאל משנת 2007.

השיר "Sleekit Cowrin" של שרון אולדס גם מתייחס לשיר זה.

בסדרת "מדריך הטרמפיסט לגלקסיה" של דאגלס אדמס, עכברים הם יצורים רבי־ממדים והיפר־אינטליגנטים שמנסים למצוא את השאלה לתשובה לחיים, היקום וכל השאר. כשהתוכניות שלהם נכשלות הם מבינים ש"התוכניות הטובות ביותר של עכברים" לא תמיד מצליחות, דבר המהווה גם הוא אזכור לשורה מהבית לפני האחרון.

המערכון "Word Association" של מונטי פייתון מתייחס לשורה הראשונה של השיר.

השורה הראשונה של השיר נמצאת תכופות בשימוש על ידי פ. ג'. וודהאוס בסיפורים וברומנים שלו.

## הערות שוליים

קטגוריה:שירים באנגלית
קטגוריה:ספרי ג'ון סטיינבק
גיורגי גבדאבה

**גיורגי גָבֶּדַאבָה** (בגאורגית: **გიორგი გაბედავა**; נולד ב-3 באוקטובר 1989 בטביליסי שברפובליקה הסובייטית הסוציאליסטית הגאורגית, ברית המועצות) הוא כדורגלן גאורגי המשחק בעמדת החלוץ בקבוצת גאג'רה טביליסי מליגת העל הגאורגית.

## קריירת מועדונים
גבאדבה שיחק בקבוצות מטאלורג רוסתווי, גגרה, באיה זוגדידי, צ'יחורה סצ'חרה, סמטרדיה, דינמו בתומי, סבורתלו טביליסי ודינמו טביליסי מליגת העל הגאורגית, איליצ'בץ מריופול מליגת העל האוקראינית, וזגלבי סוסנוביץ מליגת העל הפולנית.

בחודש ינואר 2023 חתם בהפועל עכו מהליגה הלאומית.

## קישורים חיצוניים

## הערות שוליים

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:כדורגלני רוסתווי
קטגוריה:כדורגלני מריופול
קטגוריה:כדורגלני דינמו בתומי
קטגוריה:כדורגלני דינמו טביליסי
קטגוריה:כדורגלני הפועל עכו
קטגוריה:כדורגלנים זרים בישראל
קטגוריה:ספורטאים זרים בפולין
קטגוריה:ספורטאים גאורגים בישראל
קטגוריה:גאורגים שנולדו ב-1989
תעלומות ברוקנווד

**תעלומות ברוקנווד** (באנגלית: **The Brokenwood Mysteries**) היא סדרת דרמה משטרתית-קומית ניו זילנדית ששודרה ברשת Prime בשנת 2014. החל מהעונה השביעית הסדרה משודרת ברשת TVNZ וברשת Acorn TV בקנדה ובארצות הברית. הדמות הראשית בסדרה היא דמותו של הבלש מייק שפרד ושותפתו החוקרת קריסטין סימס. העלילה מתרחשת בעיירה הפיקטיבית ברוקנווד שבניו זילנד, כאשר חוקרי המשטרה המקומית עוסקים בפענוח מקרי פשע שמתרחשים בעיר. צילומי הסדרה נערכו בחבל אוקלנד. את הסדרה יצר טים באלמה שהוא גם הכותב הראשי לצד פיליפ דלקין, ג'יימס גריפין וגרג מקגי. הסדרה שווקה בתור התשובה המקומית לרציחות במידסומר.

צוות השחקנים כולל את ניל רי בתור הבלש הבכיר סמל מייק שפרד, פרן סאתרלנד בתור הבלשית קריסטין סימס, ניק סמפסון בתור הבלש סם ברין, כריסטינה איונדה בתור ד"ר ג'ינה קדינסקי המנתחת הפתולוגית.

## עלילה
הבלש מייק שפרד נשלח מאוקלנד לברוקנווד כדי לחקור שוטר מקומי, עם חקירת רצח אפשרית שעשויה לקשר בין השניים, שפרד לוקח אחריות. לאחר החקירה, שפרד מעריך מחדש את חייו ומחליט להישאר בעיירה, למרות שזה אומר הורדה בדרגה. ברוקנווד היא עיירה כפרית שקטה לכאורה שבה שפרד, בעל גישה לא שגרתית לעבודת המשטרה, נעזר בבלשית המקומית קריסטין סימס, שמדויקת ויעילה בעבודתה, כדי לפתור רציחות. ככל שהסדרה מתקדמת, יחסי העבודה בין השניים עוברים מהיכרות שטחית גרידא לקרובה יותר כשהם מתחילים להעריך אחד את הכישרונות של זו.

## דמויות ושחקנים

## מקום ההתרחשות
בעיירה הבדיונית ברוקנווד יש אוכלוסייה של כ-5,000 תושבים והיא ממוקמת כ-20 קילומטרים (12 מייל) מהחוף. היא נמצאת באזור חקלאי, עם יבולים הנעים מחיטה ועד יין מקומי, והאזור שמסביב הוא ביתם של אנשים רבים שנמלטו מחיי העיר (מגמלאים ועד למחפשי חיים אלטרנטיביים). למרות שהמיקום המדויק של ברוקנווד לא מצוין, הוא נכתב ברובו וצולם בעיירות קטנות מצפון לאוקלנד. העיירה האמיתית וורקוורת' (Warkworth) משמשת כברוקנווד ותחנת המשטרה של ברוקנווד היא בניין משנת 1911 שהיה משרד הדואר של העיר הלנסוויל. באחד הפרקים, נראים שפרד וסימס נוסעים לאוקלנד מעבר לגשר נמל אוקלנד, מה שמאשר שברוקנווד ממוקמת גם צפונית לעיר. באותו פרק מוזכר שלוקח שעתיים וחצי ברכב להגיע מברוקנווד לאוקלנד. מה שמציב את ברוקנווד הרבה יותר צפונה מאשר וורקוורת' או הלנסוויל.

## הפקה
צילומי הסדרה החלו בשנת 2013. הפרק הראשון שודר ב-2014. נתוני הצפייה היו טובים והסדרה משודרת כבר במשך 8 עונות.

## קישורים חיצוניים
* 

קטגוריה:סדרות משטרה ופשע
קטגוריה:סדרות דרמה
קטגוריה:ניו זילנד: טלוויזיה
נראישו קאסאנווירג'ו

**נראישו קאסאנווירג'ו** (בהולנדית: **Neraysho Kasanwirjo**; נולד ב-18 בפברואר 2002 באמסטרדם שבהולנד) הוא כדורגלן הולנדי המשחק בעמדת הבלם בקבוצת פורטונה סיטארד מליגת העל ההולנדית, בהשאלה מפיינורד.

## קריירת מועדונים
קאסאנווירג'ו גדל במחלקת הנוער של אייאקס. בשנת 2019 החל לשחק בקבוצת המילואים של המועדון.

ב-20 במאי 2021 חתם קאסאנווירג'ו על חוזה לשלוש שנים בחרונינגן מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 1–2 על קמבור במסגרת המחזור הראשון בליגה לעונת 2021/2022. ב-10 באפריל 2022 הבקיע את שערו היחיד במועדון, בהפסד 1–3 להירנפיין במסגרת המחזור ה-29 בליגה. בסך הכל שיחק במועדון במשך עונה וחצי, בהן ערך 47 הופעות ליגה והבקיע שער אחד.

ב-20 בינואר 2023 חתם קאסאנווירג'ו על חוזה לארבע שנים וחצי בפיינורד מליגת העל ההולנדית. ב-25 בינואר ערך את הופעת הבכורה שלו במועדון, כשהחליף את לוטשארל חירטרואידה בדקה ה-70 בניצחון 0–2 על נאק ברדה במסגרת המחזור ה-18 בליגה לעונת 2022/2023.

ב-1 בספטמבר 2023 הושאל לראפיד וינה מליגת העל האוסטרית לעונה אחת.

ב-30 באוגוסט 2024 הושאל לריינג'רס מליגת העל הסקוטית לעונה אחת.

ב-2 בספטמבר 2025 הושאל למולדה עד תום העונה בליגת העל הנורווגית.

ב-6 בינואר 2026 שב קאסאנווירג'ו לליגת העל ההולנדית והושאל לפורטונה סיטארד עד לתום העונה.

## תארים
**פיינורד**
* אליפות הולנד: 2022/2023

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני חרונינגן
קטגוריה:כדורגלני פיינורד
קטגוריה:כדורגלני גלאזגו ריינג'רס
קטגוריה:כדורגלני ראפיד וינה
קטגוריה:כדורגלני מולדה
קטגוריה:כדורגלני פורטונה סיטארד
קטגוריה:הולנדים שנולדו ב-2002
קווין קלסי

**קווין חסוס קלסי חנס** (בספרדית: **Kevin Jesús Kelsy Genez**; נולד ב-27 ביולי 2004 בוולנסיה שבוונצואלה) הוא כדורגלן ונצואלי המשחק בעמדת החלוץ בקבוצת פורטלנד טימברס מליגת הMLS.

## קריירת מועדונים
קלסי גדל במחלקת הנוער של מינרוס דה גואיאנה, והחל לשחק בקבוצה הבוגרת של המועדון בשנת 2021. הוא ערך 33 הופעות במסגרת ליגת העל הוונצואלית, בהן הבקיע חמישה שערים.

ב-1 בינואר 2023 חתם קלסי בבוסטון ריבר מליגת העל האורוגוואית, אולם ב-31 בינואר, לפני שערך הופעות במדי בוסטון ריבר, חתם בשחטאר דונצק מליגת העל האוקראינית.

## קריירה בינלאומית
נכלל בסגל נבחרת ונצואלה עד גיל 20 לטורניר אליפות אמריקה הדרומית עד גיל 20 בשנת .

## קישורים חיצוניים

## הערות שוליים

קטגוריה:כדורגלנים ונצואלים
קטגוריה:חלוצי כדורגל ונצואלים
קטגוריה:כדורגלני שחטאר דונצק
קטגוריה:כדורגלני פורטלנד טימברס
קטגוריה:כדורגלני סינסינטי
קטגוריה:ספורטאים זרים באורוגוואי
קטגוריה:ספורטאים זרים באוקראינה
קטגוריה:ילידי 2004
מתאו טנלונגו

**מתאו טנלונגו** (בספרדית: **Mateo Tanlongo**; נולד ב-12 באוגוסט 2003 בפונס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת פאפוס מליגת העל הקפריסאית.

## קריירת מועדונים
טנלונגו גדל במחלקת הנוער של רוסאריו סנטראל. הוא ערך 33 הופעות בקבוצה הבוגרת של המועדון במסגרת ליגת העל הארגנטינאית.

ב-5 בינואר 2023 חתם טנלונגו על חוזה לארבע שנים בספורטינג ליסבון מליגת העל הפורטוגלית. ב-20 בינואר ערך את הופעת הבכורה שלו במועדון, בניצחון 2-1 על ויזלה במסגרת המחזור ה-17 בליגה לעונת 2022/2023.

ב-1 בספטמבר 2023 הושאל לפ.צ. קופנהגן מליגת העל הדנית. ב-11 בינואר 2024 הושאל לריו אבה עד לסוף העונה.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני רוסאריו סנטראל
קטגוריה:כדורגלני ספורטינג ליסבון
קטגוריה:כדורגלני פ.צ. קופנהגן
קטגוריה:כדורגלני ריו אבה
קטגוריה:כדורגלני פאפוס
קטגוריה:ספורטאים זרים בקפריסין
קטגוריה:ספורטאים זרים בפורטוגל
קטגוריה:ספורטאים זרים בדנמרק
קטגוריה:ארגנטינאים שנולדו ב-2003
רויאל ראמבל (2023)

**רויאל ראמבל (2023)** היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw, סמאקדאון ו-NXT) ונערך ב-28 בינואר 2023 באצטדיון האלאמודום שבסן אנטוניו, טקסס. האירוע היה האירוע ה-36 בסדרת אירועי רויאל ראמבל.

חמישה קרבות התנהלו באירוע. בקרב המרכזי, רומן ריינס ניצח את קווין אואנס ושמר על אליפות ה-WWE האוניברסלית הבלתי מעורערת. בקרבות הרויאל ראמבל, קודי רודס ניצח בקרב הרויאל ראמבל של הגברים שפתח את האירוע לאחר שהדיח אחרון את הכניסה מספר אחת בקרב, גונתר אשר קבע שיא זמן שהייה בקרב הראמבל המסורתי של שעה, אחת עשרה דקות וארבעים שניות, בעוד שריאה ריפלי ניצחה בקרב הרויאל ראמבל של הנשים, במה שהפך אותה למשתתפת הנשים הראשונה אשר זוכה בקרב זה לאחר שנכנסה כמספר הראשון בנוסף לקביעת שיא זמן שהייה בקרב הראמבל המסורתי של הנשים של שעה, דקה אחת ושמונה שניות. עוד ברשימת הקרבות, בריי וויאט ניצח את אל. איי. נייט בקרב מאונטיין דיו פיץ' בלאק. רגעים בולטים באירוע היו החזרה של הפרשן, פאט מקאפי לשולחן השדרנים, ההשתתפויות בקרבות הראמבל המסורתיים של קודי רודס, אדג', בת' פיניקס, אסקה, צ'לסי גרין, ניה ג'קס ולוגאן פול, כשהאחרון ערך את הופעת הבכורה שלו בקרב זה. מתאבקת ה-WWE לשעבר, מישל מק'קול, ערכה גם היא הופעה מפתיעה בקרב הראמבל של הנשים, בעוד שחבר היכל התהילה של ה-WWE ופרשן התוכנית השבועית *NXT*, בוקר טי, ערך הופעה מפתיעה בקרב הראמבל של הגברים.

## הפקה
### רקע

הרויאל ראמבל הוא אירוע שלם וצפה שנתי, המופק על ידי ה-WWE במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו כל המשתתפים נמצאים בזירה מהתחלה. בדרך כלל, גם קרב הרויאל ראמבל של הגברים וגם של הנשים כוללים 30 משתתפים. כמיטב המסורת, המנצח/ת בקרב הרויאל ראמבל של הגברים והנשים קיבל/קיבלה הזדמנות להתחרות על תואר אליפות לבחירתם/ן באירוע רסלמניה 39. בעקבות העובדה שאליפות ה-WWE של המותג Raw והאליפות האוניברסלית של המותג סמאקדאון הוחזקו על ידי אותו אדם והוגנו יחדיו כאליפות ה-WWE האוניברסלית הבלתי מעורערת, המנצח ברויאל ראמבל של הגברים קיבל קרב על אליפות זו, ללא אפשרות בחירה בדומה לשנים עברו. למנצחת ברויאל ראמבל של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.

### עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.

ב-16 בינואר בפרק של התוכנית *Raw*, לאחר שבועות שבהן שודרו מספר סרטונים על המסע של קודי רודס מהקרע בשריר החזה שסבל לפני הקרב שלו באירוע גיהנום בכלוב ביוני 2022 ועד להחלמה שלו, רודס הודיע שהוא חוזר מהפציעה כאחת הכניסות בקרב הרויאל ראמבל של הגברים.

## תוצאות

### סדר הכניסות וההדחות בקרב הרויאל ראמבל של הגברים

### סדר הכניסות וההדחות בקרב הרויאל ראמבל של הנשים

## קישורים חיצוניים
* 

## הערות שוליים

קטגוריה:מופעי ה-WWE
קטגוריה:סן אנטוניו: ספורט
מרכז המחקר באסטרופיזיקה של האוניברסיטה הפתוחה

**מרכז המחקר באסטרופיזיקה של האוניברסיטה הפתוחה** (באנגלית: **Astrophysics Research Center of the Open University (ARCO)**) הוא מכון מחקר של האוניברסיטה הפתוחה, העוסק בחקר החלל. המכון המשויך למחלקת מדעי הטבע והחיים ושוכן בקמפוס רעננה.

המרכז נפתח רשמית בדצמבר 2021, בתור אחד המרכזים של המחלקה למדעי הטבע החיים של האוניברסיטה הפתוחה, במסגרת רשות המחקר. בראש מרכז המחקר עומד פרופסור סלים זארובי.

## מחקר
ממוזער|משרדי ARCO בקריית האוניברסיטה הפתוחה ברעננה. 
מטרתו של המרכז ARCO היא מחקר במגוון נושאים במדעי החלל. ARCO חוקר נושאים תאורטיים, תצפיתיים ואמפיריים בתחום האסטרופיזיקה, לרבות מדעים פלנטריים, קוסמולוגיה, כבידה היחסותית, פיזיקה של אנרגיות גבוהות וחקר גלקסיות.

בנוסף לסגל חוקרים קבועים (ובהם פרופ' סלים זארובי, פרופ' יהונתן גרנות ופרופ' יוסף ורבין), המרכז מכשיר מספר פוסט-דוקטורנטים העוסקים במחקר בתחומי החלל השונים. מספר חוקרים מאוניברסיטאות אחרות עובדים במקביל גם ב-ARCO.

## קישורים חיצוניים

* 
* המכון, באתר רשות המחקר של או"פ
* המכון, באתר Afoui

קטגוריה:האוניברסיטה הפתוחה
אסטרופיזיקה
קטגוריה:אסטרופיזיקה
הכתומים המחוספסים

**הכתומים־המחוספסים** (באנגלית: **Orange Roughies**) היא סדרת דרמה ניו זילנדית בהפקת חברת Screenworks, שעונתה הראשונה שודרה בערוץ TV ONE של TVNZ ממאי עד יולי 2006. העונה השנייה שודרה מאוקטובר 2006 עד ינואר 2007 וירדה בשל ירידה בפופולריות שלה.

## עלילה
הסדרה מתמקדת סביב ארבע דמויות ראשיות שהן חברות בכוח משימה מובחר באוקלנד, ניו זילנד המשלב שוטרים וקציני מכס. למרות היותם כוח עילית, הם, כפי שמזכיר להם מפקדם רון מאדוק, חסרי מימון, חסרי משאבים ותחת מבחן. בגלל זה "המחוספסים (כפי שהם נקראים, Roughies באנגלית) צריכים לוודא שהם מתפקדים בצורה יוצאת דופן כדי להימנע מפירוק, שכן הם, אחרי הכל, ניסוי. לכח המשימה מצטרפים גם הבלש דני ויילדר, פקידת המכס הבכירה ג'יין דוראנט והבלשים זאק וויקי ונואל בולרטון.

כל פרק נוגע לחקירה משטרתית או מכס שמבוצעת על ידי כוח המשימה, לרוב בעלת אופי בסיכון גבוה. הפרק הראשון עוסק בסחר בילדים מסין. ג'יין מחליטה לאמץ את אחד הילדים שנסחרו, טאו לי, אך מספר פרקים לאחר מכן טאו נלקח חזרה לסין, ומשאיר את ג'יין שוב ללא ילדים. יש גם רומן שמתפתח בהדרגה בין דני וג'יין, שמגיע לשיא בנשיקה.

העונה הראשונה מסתיימת בכך שג'יין נלקחת כבת ערובה על ידי פושע יווני הומוסקסואל ונורית בבטנה. לא בטוח אם היא תשרוד, דני מצליח לאתר את היורה במלבורן והורג אותו.

## שחקנים ודמויות
* סטיבן הול - רון מאדוק, מפקד כח המשימה
* ניקולס קוגלן - דני ויילדר, בלש
* זואי ניילור - ג'יין דוראנט, פקידת מכס
* מארק רוקה - זאק וויקי, בלש
* ניק קמפלן - נואל בולרטון, בלש

## קישורים חיצוניים
* 

קטגוריה:סדרות משטרה ופשע
קטגוריה:סדרות דרמה
קטגוריה:ניו זילנד: טלוויזיה
הכלב האדום

**הכלב האדום** (באנגלית: **Red Dog**; 1971 – 21 בנובמבר 1979) היה כלב קלפי אוסטרלי שידוע במסעותיו בערבות חבל פילבארה שבאוסטרליה המערבית. היו לו מספר בעלים בתקופות חייו והיה כלב אהוב בקהילת פילבארה בה התפרסם. פסל לזכרו הוצב בעיירה דמפייר, אחת העיירות אליה היה חוזר תכופות. הוא כונה גם בשם "הקלפי האדום".

## חייו
ההערכה היא שנולד בעיירה פארבורדו שבאוסטרליה המערבית בשנת 1971.

הוא נקרא במגוון שמות על ידי אלה שהכירו אותו, כולל בלואי, טלי הו והכלב של צפון מערב. טלי הו היה שמו הפרטי, שניתן לו על ידי קולין קאמינגס, שכנראה היה הבעלים הראשון שלו והביא אותו לדמפייר. הכינוי "כלב אדום" יוחס ללכלוך האדום של אזור פילבארה (למרות ש"כלב אדום" הוא כינוי נפוץ לגזע קלפי אדום, בדיוק כמו ש"כלב כחול" או "כחול" הוא כינוי נפוץ לכלב הבקר האוסטרלי).

הבעלים השני שלו היה ג'ון סטזונלי, נהג אוטובוס, שלקח את הכלב איתו באוטובוס שלו. עם סטזונלי, הכלב הרחיק עד לפרת', ברום, רובורן, פוינט סמסון ופורט הדלנד.

לאחר מותו של סטזונלי ב-1975, הוא בילה זמן רב בנסיעות בכוחות עצמו. הוא נקלט גם על ידי רבים מבני הקהילה, וטרינר שטיפל בו. בכל פעם שהוא ביקר אצל הווטרינר, זה היה עם בעלים חדש. הכלב הוגדר כחבר במועדון הספורט והחברתי Dampier Salts ובאיגוד עובדי התחבורה וכן קיבל חשבון בנק בבנק אוף ניו סאות' ויילס, שהשתמש בכלב לצורכי פרסום.

למרות שהכלב היה אהוד, מאמינים שהוא הורעל בכוונה ב-1979 בסטריכנין. הכלב האדום נקבר, על ידי הווטרינר ריק פני, בקבר סודי לא מסומן סביב רובורן, שבאוסטרליה המערבית. ספרו Fenny Pip – My first red kelpie מדבר על תקופת היכרותו עם הכלב האדום.

## מורשת
זמן קצר לאחר מותו של הכלב האדום, הסופרת האוסטרלית ננסי גילספי כתבה וחיברה אנקדוטות ושירה שנכתבו על ידי מספר אנשים מאזור פילבארה עבור ספרה Red Dog משנת 1983, כפי שעשתה בוורלי דאקט בספרה מ-1993, בשם Red Dog: the Pilbara Wanderer.

הסיפור והפסל של הכלב האדום משכו את תשומת לבם של מספר אנשים שעברו בדמפייר, כולל הסופר הבריטי לואי דה ברנייר. הוא כתב ספר המבוסס באופן רופף על האגדה של הכלב, בשם Red Dog. מועדון הרכבים המקומי נקרא על שמו. הרומן של דה ברנייר עובד לסרט עלילתי אוסטרלי שזכה לשבחים. הוא נוצר באוסטרליה ויצא באוגוסט 2011. את התפקיד הראשי שיחק כלב בשם קוקו. בשנת 2016 שוחרר פריקוול, Red Dog: True Blue, המתאר סיפור מקור לכלב האדום. לואי דה ברנייר גם כתב רומן בשם "כלב כחול" שהיווה את הבסיס לסרט הפריקוול.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כלבים מפורסמים
קטגוריה:אוסטרליה: תרבות
צעדת כבוד

ממוזער|צעדת כבוד לתורמי איברים
**צעדת כבוד** (באנגלית: **Honor Walk**) היא מעמד לא רשמי של הוקרה ופרידה הנערך בבתי חולים בארצות הברית לכבוד תורמי איברים להשתלה ובני משפחתם.

הצעדה נערכת לכבוד תורמי איברים שמתו מוות מוחי, ולעיתים גם לכבוד תורמי איברים מן החי.

## המעמד
לאחר שנקבע מוות מוחי לתורם והתקבלו ההחלטה על תרומת האיברים והאישורים לה, הוא מועבר במיטתו ממקום האשפוז שלו בבית חולים – בדרך כלל יחידה לטיפול נמרץ – אל חדר ניתוח, שבו ייערך בו ניתוח נטילת האיברים. לעיתים הוא מובל אל אמבולנס שייקח אותו אל בית חולים אחר, שבו ייערך אותו ניתוח. התורם מחובר למכונת הנשמה ולציוד רפואי אחר. בני משפחתו הקרובים של התורם הולכים אחרי מיטתו.

מעמד צעדת הכבוד נערך במהלך הובלת התורם אל חדר הניתוח או האמבולנס, ובהסכמת בני משפחתו. רופאים, אנשי צוות סיעודי ועובדי בית החולים ממחלקות אחרות מוזמנים לעמוד משני צידי הנתיב בבית החולים שבו מובלת מיטת התורם. אליהם מצטרפים בני משפחה, חברים ועמיתים לעבודה של התורם ובני משפחתו. מספרם עשוי להגיע אף למאות משתתפים.

מעמד הצעדה מיועד להביע כבוד והוקרה לתורם ולבני משפחתו על תרומת האיברים וכדי לעודד את בני המשפחה ולתמוך בהם בשעתם הקשה. היא גם נותנת למשתתפים הזדמנות להיפרד מן התורם. הצעדה מהווה טקס מעבר בין שלבי החיים והמוות של התורם. היא נערכת בדרך כלל תוך שמירה על שקט ומהווה אקט קבוצתי חזק.

אל המתכונת הבסיסית של הצעדה מתווספות לעיתים מחוות שונות:
* תליית כרזות על מיטת התורם
* פרישת דגל על מיטת התורם והנחת חפצים שונים עליה
* הנחת פרחים על מיטת התורם על ידי הנוכחים בצעדה
* הדלקת נרות חשמליים
* הצגת תמונת התורם במהלך חייו
* הצדעה לתורמים שהיו אנשי צבא או שוטרים
* תפילה משותפת
* אמירת דברים על ידי בני המשפחה, לפי רצונם, או על ידי הצוות הרפואי

## קישורים חיצוניים

* Inside one hospital's 'honor walk,' a ritual at the intersection 'between life and death'
* 'Here is a Miracle About to Happen': Honor Walk Will Pay Tribute to Organ Donors
* Walks for Our Organ Donors

* 
*סרטונים של צעדות כבוד באתר יוטיוב:
** אריזונה, 2019
** מישיגן, 2020
** דקוטה הצפונית, 2021

קטגוריה:טקסים
קטגוריה:השתלת איברים
קטגוריה:סוציולוגיה של הנתינה
סולומון גולדשטיין

**סולומון לזרוב גולדשטיין** (בבולגרית: **Соломон Лазаров Голдщайн**; 25 במאי 1884 – 14 במאי 1968) היה פוליטיקאי בולגרי ממוצא יהודי.

## ביוגרפיה
גולדשטיין נולד בעיר שומן, עיר בחלקה המזרחי של נסיכות בולגריה למשפחה יהודית. הוא היה חבר במפלגת הפועלים הבולגרית הסוציאל-דמוקרטית (סוציאליסטים צרים)  בין השנים 1906–1913. בזמן מלחמת הבלקן הראשונה הוא התנדב למיליציה מקדונית. לאחר המלחמה הוא היגר לצרפת, שם הוא הצטרף אל המחלקה הצרפתית של אינטרנציונל הפועלים. בצרפת הוא עבד במפעל רנו ושם התוודע למשנת הבולשביזם. ב-1915 הוא עבר מצרפת לציריך. בציריך הוא הכיר והתיידד עם ולדימיר לנין, מנהיגה העתידי של מהפכת אוקטובר ב-1917. בתקופת שהותו בשווייץ הוא היה בין המשתתפים הראשיים בייסודה של המפלגה הקומוניסטית השווייצרית .

לזמן מה הוא שהה במוסקבה, ממאי 1919 עד פברואר 1920 הוא היה נציגה של המפלגה הבולשביקית בבולגריה. בתפקיד זה הוא מתח ביקורת על ה"פסיביות" של הקומוניסטים הבולגרים תחת דימיטר בלגואב, ותמך במאמצים של מספר פלגים מן השמאל הקיצוני לאלץ את המפלגה הבולגרית לפעול באמצעות פעולות טרור, כגון רצח שר הפנים מיכאיל טאקב בינואר 1920. בבולגריה, גולדשטיין פעל גם כעיתונאי בעיתונות שמאל. בעלון אשר הוא חתם בשם "סלבי זידרוב", גולדשטיין מתח ביקורת על המפלגה הקומוניסטית הבולגרית על אי-יכולתה להפוך את מרד החיילים ברדומיר ב-1918 למהפכה קומוניסטית כלל-ארצית.

ב-1920 שב לברית המועצות  והיה פעיל בקומינטרן עד 1921. בין השנים 1922–1924 עבד גולדשטיין בצירות הסובייטית בבירת אוסטריה, וינה. לטענתו של אאורל פלסרי, היסטוריון ומנהל של הספרייה הלאומית של אלבניה גולדשטיין היה המוח מאחורי מהפכת יוני של 1924 באלבניה. ב-1924 הארגון המהפכני הפנים-מקדוני נכנס למשא ומתן עם הקומינטרן לגבי שיתוף פעולה עם קומוניסטים בדבר ייסוד תנועה מקדונית מאוחדת. גולדשטיין היה פעיל בחתימת מניפסט מאי, אשר נחתם בווינה, במניפסט זה הוצגו מטרותיה של תנועת השחרור המקדונית המאוחדת.

לאחר מותו של לנין ב-1924 צידד גולדשטיין באופוזיציה השמאלית של המפלגה הקומוניסטית של ברית המועצות, אולי בהשפעתו של אדולף יופה. כתוצאה מכך, הפך גולדשטיין היה ליעד לטיהורי יוזף סטלין ונרדף פוליטית מ-1936 ועד שיקומו ב-1956. הוא נפטר במוסקבה ב-14 במאי 1968.

## הערות שוליים

קטגוריה:קומוניסטים בולגרים
קטגוריה:פוליטיקאים יהודים סובייטים
קטגוריה:יהודים בולגרים
קטגוריה:מהגרים לברית המועצות
קטגוריה:מורשעים בעבירות על רקע אידאולוגי בברית המועצות
קטגוריה:ילידי 1884
קטגוריה:נפטרים ב-1968
Daydream (שיר של לילי מיאולה)

"**Daydream**" (בעברית: "**[[חלום בהקיץ]]**") הוא שיר שנכתב על ידי הזמרת-יוצרת האמריקאית לילי מיאולה. השיר יצא לאור בתור סינגל ב-28 באוגוסט 2021 אך באותה עת לא זכה לחשיפה משמעותית. ב-28 ביוני 2022 ביצעה מיאולה את השיר במהלך עונה 17 של תוכנית המציאות האמריקאית America's Got Talent ונכון לפברואר 2023 צבר השיר מעל ל-21 מיליון השמעות בספוטיפיי.

## רקע
את השיר הקדישה מיאולה לאמה שנפטרה ב-2020 ולסינגל שיצא ב-28 באוגוסט 2021 צירפה הסבר על משמעות השיר:

## וידאו קליפ
הוידאו-קליפ של השיר הופק בידי פורסט דיין, קאנזה סטוט ולילי מיאולה ובוים על ידי דיין. בקליפ נראים ווילקס ורמי, בתור אחים המבלים יחד, ולילי מיאולה נראית שרה בתיאטרון "beautiful Castle" במרכז לאמנויות ותרבות במאווי.

## ביצועים
ב-28 ביוני 2022 ביצעה מיאולה את השיר במהלך עונה 17 פרק 1705 של תוכנית המציאות האמריקאית America's Got Talent. לפני שהחלה לשיר סיפרה לשופטים ולקהל את הסיפור שמאחורי השיר ולקראת סוף הביצוע השופטת היידי קלום לחצה על כפתור הזהב כשהיא מעלה אותה לשלב הבא.

## קישורים חיצוניים
* 

## ביאורים

## הערות שוליים

קטגוריה:שירים באנגלית
קטגוריה:שירים על אמהות
קטגוריה:שירים על געגוע
קטגוריה:שירים על כאב לב
קטגוריה:שירים על מוות
Rowan

***Rowan*** (בעברית: **בן-חוֹּזרר**) הוא אלבום האולפן השישי של הזמרת-יוצרת הסקוטית מגי ריילי. האלבום יצא לאור בשנת 2006, על ידי חברת התקליטים הייפרטנשן, ארבע שנים לאחר יציאת האלבום הקודם שלה. לאחר שהוציאה אלבומים בהוצאת פרלופון הוחלט כי ריילי תעבור חברת תקליטים, הייפרטנשן.

האלבום חולק לשני תקליטורים בסך הכול, הראשון בו נכללו השירים והשני בו נכללו חמש רצועות נוספות.

## מהדורה מחודשת
ב-1 בינואר 2013 הופצה מהדורה מחודשת של Rowan שהועלתה לרשתות הסטרימינג השונות. עטיפת הגרסה הייתה שונה מזו המקורית.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי פולק רוק
שרין

**שרין מרואה** (; נולדה ב-6 באוקטובר 1995), ידועה בשמה הפרטי **שרין** (), היא זמרת-יוצרת בלגית.

## ביוגרפיה
שרין נולדה ב-6 באוקטובר 1995 באדז'ם שבבלגיה, לאם ילידת המקום ולאב ממוצא לבנוני. בגיל 3 נטש אביה את משפחתה ושב ללבנון. הוא נפטר בשנת 2022. היא גדלה בבית רב-לשוני: הולנדית, צרפתית ואנגלית. בגיל צעיר אובחנה עם הפרעת קשב, ריכוז והיפראקטיביות.

בשנת 2018 השתתפה בעונה החמישית של "The Voice van Vlaanderen", הגרסה הפלמית של הזיכיון "The Voice". היא הגיעה לשלב ה"הופעות החיות" והודחה מהתחרות. ב-2019 ניגשה לאודישן לעונה השמינית של המקבילה הצרפתית, אך לא עברה. בשנת 2022 ביצעה פעם נוספת אודישן לתוכנית עם השיר "Drivers License" של אוליביה רודריגו. היא הודחה בשלב הדו-קרב.

בנובמבר 2022 נמנתה שרין כאחת משבעת האמנים המשתתפים ב-*Eurosong 2023*, הקדם הבלגי לאירוויזיון 2023, שיתקיים בליברפול שב. שירה לתחרות, "Ça m'ennuie pas" ("זה לא משעמם אותי"), דורג במקום הרביעי עם 268 נקודות בגמר התחרות, שהתקיים ב-14 בינואר 2023. הוא נכתב על בשיתוף עם ויליאם רוסאו ופרנסיס ולגרין, כשנושאו המרכזי הוא הפרעת הקשב של שרין, שלעיתים גורמת לה להשתעמם בקלות מדברים.

## קישורים חיצוניים

## הערות שוליים

קטגוריה:משתתפי The Voice
קטגוריה:זמרות בלגיות
קטגוריה:בלגיות שנולדו ב-1995
קטגוריה:בלגים שנולדו ב-1995
אמירה (זמרת)

**אסטריד רואלנטס** (; נולדה ב-18 באפריל 1983), ידועה בשם הבמה שלה **אמירה** (), היא זמרת-יוצרת בלגית, שבסיסה בלוס אנג'לס שבארצות הברית.

## ביוגרפיה
אמירה גדלה על ידי הוריה המאמצים בלוון. היא ממוצא תנוסאי-אלג'יראי.

בשנת 2003 התמודדה אמירה בעונה הראשונה של תחרות השירה *Idool*. היא הודחה רגע לפני שלב ה"הופעות החיות". בשנת 2004 התמודדה לייצוג בלגיה באירוויזיון 2004 עם השיר "Don't Stop the Music", והגיעה למקום השביעי. עם זאת, הוא נחל הצלחה בקרב ההשמעות ברדיו, ואף נכנס למצעדי הפזמונים במדינה.

בשנת 2009 הפך שירה "The Sound of Missing You" ללהיט בין-לאומי, כשהגיע למקום השלישי במצעד הדאנס/מיקס שואו איירפליי של הבילבורד בארצות הברית. גרסת רמיקס של ויילדבויז פורסמה ב-2010, ונכנסה למצעדי הפזמונים בבלגיה, הולנד ורומניה. באותה שנה השתתפה בהוצאת הסינגל "Freaky Like Me" של הצמד הנורווגי מדקון. הוא נכנס למצעדי המוזיקה באוסטריה, בלגיה, גרמניה, פולין, רומניה והממלכה המאוחדת. הוא אף הגיע למקום הראשון במצעד הסינגלים הנוורוגי.

ב-8 בנובמבר, במהלך תוכנית הרדיו "Kawtar & Keyaert" ב-MNM, נחשפו שמות שבעת המשתתפים בקדם הבלגי לאירוויזיון 2023, שיתקיים בליברפול שב. בין המתחרים נכללה אמירה. הם נבחרו על ידי צוות מיוחד המורכב ממומחים למוזיקה מטעם VRT בהתייעצות חברות התקליטים ומנהליהם. שירי המועמדים הוכרזו ב-15 בדצמבר יחד עם קטעים קצרים מהם באורך עשרים ושתיים שניות. ב-11 בינואר 2023 ביצעה את שני שיריה לתחרות, "Armageddon" ו-"The Carnival", מול ששת המתמודדים האחרים, וזכתה מהם לביקורות ולמשובים שונים. לבסוף, בחרה את "The Carnival", והמשיכה אתו לשלב הגמר. היא הגיעה למקום החמישי עם 171 נקודות.

## קישורים חיצוניים

## הערות שוליים

קטגוריה:זמרות פופ בלגיות
קטגוריה:זמרות-יוצרות בלגיות
קטגוריה:אישים ממוצא אלג'יראי
קטגוריה:אישים ממוצא תוניסאי
קטגוריה:ילידות 1983
קטגוריה:בלגים שנולדו ב-1983
דה סטארלינגס

**דה סטארלינגס** () הוא צמד מוזיקלי בלגי, שהוקם בשנת 2018 באנטוורפן על ידי טום דייס וקאטו קאלבאוט. הוציא את סינגל הבכורה שלו, "Mine", בשנת 2019. במאי 2020 פורסם אלבום הבכורה שלהם, *Don't Look Back*.

## קריירה
שני חברי הצמד מוכרים מאוד בפלנדריה: דייס ייצג בעברו את בלגיה באירוויזיון 2010 עם השיר "Me and My Guitar", בעוד שקאלבאוט השתתף בעונה הרביעית של *Idool*, וסיים במקום השני. השניים התיידדו ב-2013 כשהקליטו יחד את "Breaking Up Slow".

בשנת 2020 השתתף הצמד בתוכנית הטלוויזיה ההולנדית *Liefde voor muziek*, שם זכה לשבחים לביצוע שלו ל-"Liefdeskapitein" של K3. באותה שנה הוציא את אלבום הבכורה שלו, *Don't Look Back*, שהגיע למקום השני במצעד האלבום הפלמי, מכר 10,000 עותקים וקיבל תואר זהב מאיגוד תעשיית ההקלטות במדינה. אלבומו השני, *Seaside*, הגיע למקום החמישי בפלנדריה.

ב-8 בנובמבר, במהלך תוכנית הרדיו "Kawtar & Keyaert" ב-MNM, נחשפו שמות שבעת המשתתפים בקדם הבלגי לאירוויזיון 2023, שיתקיים בליברפול שב. בין המתחרים נכלל דה סטארלינגס. הם נבחרו על ידי צוות מיוחד המורכב ממומחים למוזיקה מטעם VRT בהתייעצות חברות התקליטים ומנהליהם. שירי המועמדים הוכרזו ב-15 בדצמבר יחד עם קטעים קצרים מהם באורך עשרים ושתיים שניות. ב-11 בינואר 2023 ביצע את שני שיריו לתחרות, "Oceanside" ו-"Rollercoaster", מול ששת המתמודדים האחרים, וזכה מהם לביקורות ולמשובים שונים. לבסוף, בחר את "Rollercoaster", והמשיך אתו לשלב הגמר. הוא הגיע למקום השני עם 277 נקודות.

## קישורים חיצוניים

## הערות שוליים

קטגוריה:צמדים מוזיקליים
קטגוריה:להקות בלגיות
קטגוריה:להקות שהוקמו בשנת 2018
לורן שרייבר

**לורן שרייבר** (באנגלית: **Loren James Shriver**; נולד ב-23 בספטמבר 1943 ג'פרסון, איובה) הוא טייס קרב ואסטרונאוט לשעבר בתוכנית מעבורות החלל של נאס"א.

## קורות חיים
לורן שרייבר נולד עיירה ג'פרסון שבמדינת איובה. לאחר סיום בית הספר הוא סיים תואר ראשון בהנדסת אווירונאוטיקה באקדמיית חיל האוויר של ארצות הברית בשנת 1967. בשנת 1968 הוא קיבל תואר שני מאוניברסיטת פרדו. משנת 1969 הוא היה מדריך טיס בבסיס חיל האוויר של ארצות הברית. בשנת 1975 הוא סיים קורס טייסי ניסוי והשתתף בניסוי מטוס מדגם מקדונל דאגלס F-15 איגל.

## פעילות בתחום החלל
בשנת 1978 שרייבר נבחר ליחידת האסטרונאוטים של נאס"א. הוא היה מתוכנן להיות טייס במשימה STS-10 שבוטלה. במשימת STS-51-C בשנת 1985 הוא היה טייס של מעבורת החלל דיסקברי (תומאס מטינגלי היה מפקד צוות). 1990 הוא היה מפקד צוות של משימה STS-31 שהמריא על סיפון מעבורת החלל דיסקברי. בשנת 1992 הוא היה מפקד צוות של STS-46 על מעבורת החלל אטלנטיס.

לאחר שנת 1992 שרייבר כיהן במספר תפקידי ניהול בנאס"א ובשנת 1997 מונה לסגן מנהל מרכז החלל קנדי. בהמשך הוא עבד מטעם נאס"א ב-United Space Alliance. הוא פרש בשנת 2011.

כיום הוא מתגורר בקולורדו עם משפחתו.

## קישורים חיצוניים

* קורות חיים
* ריאיון עם לורן שרייבר

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת פרדו
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1943
אותליה קרומוול

**אותליה קרומוול** (באנגלית: **Otelia Cromwell**; 8 באפריל 1874 – 25 באפריל 1972) הייתה חוקרת מפורסמת ופרופסור לשפה וספרות אנגלית במכללת המורים מיינר , מכללה לנשים אפרו-אמריקאיות. היא הייתה האפרו-אמריקאית הראשונה שסיימה את לימודיה במכללת סמית', וקיבלה תואר ראשון בלימודי קלאסיקה בשנת 1900. מאוחר יותר היא קיבלה תואר שני באוניברסיטת קולומביה בשנת 1910 ותואר דוקטור באנגלית מאוניברסיטת ייל בשנת 1926. בכך היא הפכה לאישה האפרו-אמריקאית הראשונה שזכתה לתואר דוקטור בייל.

## ביוגרפיה
קרומוול נולדה ב-8 באפריל 1874, בוושינגטון די.סי, ארצות הברית לאמה לוסי מקגין ולאביה ג'ון וסלי קרומוול  שהיה מורה, עורך דין, עיתונאי, היסטוריון ופעיל זכויות אזרח (1846–1927)

היא הייתה הבכורה מבין שישה ילדים. אמה מתה כשהייתה בת 12, מה שהותיר אותה אחראית על חמשת אחיה הקטנים.

## השכלה
לאחר שסיימה את לימודיה במיינר נורמל סקול (Miner Normal School) לימדה קרומוול בבתי ספר בוושינגטון די סי במשך מספר שנים, עד שהחלה ללמוד באוניברסיטת הווארד. ב-1898 היא עברה למכללת סמית', וסיימה את לימודיה ב-1900. באותה תקופה היו רק עוד שני סטודנטים שחורים במכללה, הלן מריה צ'סנוט ואחותה אתל צ'סנוט, ששתיהן סיימו שנה לאחר מכן. היא קיבלה תואר שני מאוניברסיטת קולומביה בניו יורק לאחר שהשתתפה במפגשי קיץ. היא זכתה במלגה אקדמית וקיבלה את הדוקטורט שלה באנגלית מאוניברסיטת ייל ב-1926.

## קריירה
קרומוול לימדה בבתי הספר הציבוריים המופרדים של וושינגטון במשך כמה שנים לפני שחידשה את השכלתה הגבוהה. היא לימדה אנגלית, גרמנית ולטינית בבית הספר התיכון M Street ובבית הספר להכשרה ידנית של ארמסטרונג.

עבודת הדוקטורט שלה, "תומאס הייווד, דרמטיסט: מחקר בדרמה אליזבתנית של חיי היומיום", פורסמה בהוצאת אוניברסיטת ייל ב-1928.

לאחר ייל, הפכה קרומוול לפרופסור לשפה וספרות אנגלית במכללת מינר, ולאחר מכן הפכה לראש המחלקה לספרות במכללה, היא לימדה שם עד פרישתה ב-1944.

במהלך הקריירה האקדמית שלה, פעלה קרומוול לקידום העניין של זכויות האזרח ושוויון גזעי ומגדרי.

עם פרישתה ב-1944, קרומוול החלה במה שעתיד להיות עבודתה המדעית העיקרית, "חייה של לוקרטיה מוט" (הוצאת אוניברסיטת הרווארד, 1958).

בנוסף ערכה קרומוול את הספר Readings from Negro Authors, אנתולוגיה מוקדמת של תרומות ספרותיות אפרו-אמריקאיות.

## חיים אישיים
קרומוול הייתה דודתה של אדלייד מ. קרומוול  סוציולוגית והיסטוריונית שהייתה המדריכה האפרו-אמריקאית הראשונה במכללת סמית'.

היא מתה בבית משפחתה בשנת 1972 בגיל 98.

## הוקרה
* בשנת 1950 העניקה מכללת סמית' לקרומוול תואר דוקטור לשם כבוד
* אקדמיית קרומוול, בית ספר תיכון פרטי בוושינגטון הבירה, נקרא על שמם של אוטליה ואחיה ג'ון על ידי מייסדו, רובי וודסון בשנת 1972. הוא הוקם כדי לספק השכלה הכנה לקולג' לסטודנטים בעלי פוטנציאל גבוה מכל רקע החברתי והכלכלי. האקדמיה פתחה את שעריה בנספח החינוכי של Peoples Congregational Church. בית הספר סגר את שעריו ב-1985.
* בשנת 1989 החלה מכללת סמית' את המסורת של חגיגת יום אוטליה קרומוול בכל נובמבר. השיעורים יבוטלו כדי לדון בגזע ובגיוון.

## הערות שוליים

קטגוריה:אמריקאים ילידי וושינגטון די. סי.
קטגוריה:סגל אוניברסיטאות ומכללות בארצות הברית
קטגוריה:בעלות תואר דוקטור מאוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:סופרות אפרו-אמריקאיות
קטגוריה:סופרים אפרו-אמריקאים
קטגוריה:אמריקאיות שנולדו ב-1874
קטגוריה:אמריקאים שנולדו ב-1874
קטגוריה:אמריקאיות שנפטרו ב-1972
קטגוריה:אמריקאים שנפטרו ב-1972
גנאדי מנאקוב

**גנאדי מנאקוב** (ברוסית: **Геннадий Михайлович Манаков**; ) היה קוסמונאוט סובייטי ורוסי שטס ב-2 משימות חלל כמפקד צוות לתחנת החלל מיר.

## קורות חיים
גנאדי מנאקוב נולד בכפר יפימובקה במחוז אורנבורג למשפחת מורים. בשנת 1967 הוא סיים בית הספר והתקבל ללימודים במכון להנדסת אווירונאוטיקה בקויבישב. בשנת 1969 הוא עזב את הלימודים והחל ללמוד בבית ספר לטייסים של חיל האוויר של ברית המועצות. בשנת 1973 הוא סיים את הלימודים בהצטיינות תוך הסמכה למטוסים מדגם מיג 15 ומיג 17. מנאקוב שירת ביחידות שונות של החיל. בשנת 1980 הוא עבר קורס טייסי ניסוי ועבר הסבה למטוסים מתקדמים.

בשנת 1985 מנאקוב נכלל ביחידת הקוסמונאוטים והחל הכנות לטיסות במסגרת מעבורת החלל בוראן. תוכנית זו בוטלה והוא עבר להכנות לטיסות לתחנת החלל מיר.

בשנת 1990 מנאקוב שוגר לחלל כמפקד בטיסה סויוז TM-10. החללית התחברה בהצלחה לתחנת החלל מיר וצוות החל בביצוע תוכנית של משלחת מס' 7. במהלך שהייה בתחנת החלל מנאקוב ביצע פעילות חוץ רכבית. הוא חזר לכדור הארץ בחללית סויוז TM-11 לאחר 130 ימים בחלל.

בשנת 1993 הוא ביצע טיסה בחללית סויוז TM-16 כמפקד צוות. הם התבחרו לתחנת החלל מיר בה כבר פעלה משלחת מס' 12 בפיקוד אנטולי סולוביוב. לאחר ביצוע חפיפה משלחת מס' 13 בפיקוד מנאקוב החלה את פעילותה. במשימה זו מנאקוב ביצע פעמיים פעילות חוץ רכבית באורך כולל של כ-10 שעות. מנאקוב חזר לכדור הארץ לאחר 179 ימים בחלל.

בשנת 1995 מנאקוב החל הכנות לטיסה שלישית בחלל. באוגוסט 1996 במהלך בדיקה רפואית שגרתית התגלתה בעיה לבבית ומנאקוב לא היה יכול להמשיך בהכנות. ב-20 בדצמבר 1996 הוא עזב את יחידת הקוסמונאוטים.

עד לשנת 2000 מנאקוב עבד בתפקידים שונים במרכז גגארין להכשרת קוסמונאוטים בעיר הכוכבים.

הוא נפטר בשנת 2009 ונטמן בבית העלמין הצבאי הפדרלי להנצחה במוסקבה.

## קישורים חיצוניים
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה 
* ביוגרפיה מפורטת 

קטגוריה:הלכי חלל רוסים
קטגוריה:קוסמונאוטים סובייטים
קטגוריה:טייסים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:קוסמונאוטים רוסים
קטגוריה:קצינים בלגיון הכבוד
קטגוריה:אישים הקבורים בבית העלמין הצבאי הפדרלי לזכר הנופלים
קטגוריה:רוסים שנולדו ב-1950
קטגוריה:רוסים שנפטרו ב-2019
מגדל פחם

[ממוזער|מגדל פחם עשוי פלדה ב[דפו (רכבת)|מוסך הקטרים גרוסמונט, בריטניה.]]
**מגדל פחם** או **תחנת פחם** הוא מבנה המשמש להעמסת פחם כדלק לקטרי קיטור. מגדלי פחם נבנו לעיתים קרובות בדפו או במפעלי תחזוקה לקטרים.

מגדלי פחם נבנו מעץ, בטון מזוין או פלדה. כמעט בכל המקרים, מגדלי הפחם השתמשו בשיטת הזנת המבוססת על כח הכבידה. מגדל פחם מורכב ממחסן פחם גדול אחד או יותר המוגבהים על עמודים מעל פסי הרכבת, מהם משתחרר הפחם על מנת לגלוש במורד לקרון עזר (tender) של קטר הממתין ליד או מתחת למגדל.

שיטות הרמת הפחם למחסן הייתה מגוונות. הפחם הושלך בדרך כלל מקרון הופר (hopper car) לתוך בור פחם מתחת לפסי הרכבת הסמוכים למגדל. מבור הפחם, שרשרת עם דליים מונעת על ידי מנוע (סוג של מסוע) הייתה מעלה את הפחם לראש המגדל, שם הוא נשפך למחסן. בחלק מהאתרים הונפו קרונות עם פחם עצמם על מנת לשפוך את הפחם למחסן. לעיתים קרובות, הותקנו במגדלי פחם גם צינורות להזרמת חול, כך שניתן היה למלא את ארגז החול של הקטר ביחד עם חידוש מלאי הפחם.

כשבמהלך שנות ה-50 הופסק השימוש בקטרי קיטור במסילות הברזל ובמקומם נכנסו קטרי דיזל, נגמר הצורך במגדלי פחם. מגדלי בטון רבים נשארים במקומם אלא אם הם מפריעים לעבודות אחרות בשל העלות הגבוהה של הריסת המבנים המאסיביים הללו.

## גלריה

קובץ:La carbonera.JPG|טמוקו, צ'ילה
קובץ:Tarnowskie Góry - elewator węglowy.jpg|Tarnowskie Góry, פולין
קובץ:SAR Class 25NC 3437 (4-8-4).JPG|SAR Class 25NC 3437 (4-8-4) ב-Beaconsfield Coal Stage, דרום אפריקה
קובץ:Coaling Tower (disused) - geograph.org.uk - 653373.jpg|קרנפורת', בריטניה
קובץ:Former locomotive coaling stage, Immingham depot (geograph 3717022).jpg|אימינגהם, בריטניה
קובץ:Rusttoweron welton.jpg|סידר היל יארד, קונטיקט
קובץ:An old coaling tower that once served Chesapeake & Ohio steam locomotives moving through Bluefield, West Virginia LCCN2015634388.tif|בלופילד, מערב וירג'יניה
קובץ:C&NW coaling station 1942.jpg|קטר 2576 מעל תחנת אפר מחלף ותחנת פחם בתחנות הרכבת שיקגו ונורת'ווסטרן, שיקגו, אילינוי (נהרסה)
קובץ:COALING TOWER, WEST ELEVATION - Collinwood Railroad Yard Coal Tipple, Between East 146th Street and East 152nd Street, Cleveland, Cuyahoga County, OH HAER OHIO,18-CLEV,40A-1.tif|Collinwood Yard, קליבלנד, אוהיו (נהרס)
קובץ:GTW Standard Coaling Tower PA200155.jpg|Grand Trunk Western Coal Tower, גרנד הייבן, מישיגן


## קישורים חיצוניים

קטגוריה:תפעול רכבות
קטגוריה:ציוד רכבות
אליפות אירופה באתלטיקה 1954

**[[אליפות אירופה באתלטיקה]]** החמישית נערכה באצטדיון נויפלד, בברן, שווייץ בין ה-25 באוגוסט ל-29 באוגוסט 1954.

## אתלטיות מצטיינות
* אירינה טורובה (), זכתה ב-3 מדליות, 2 זהב בריצת 100 מטר ובריצת שליחות 4x100 מטר ו-1 כסף בריצת 200 מטר.
* מריה איטקינה (), זכתה בשתי מדליות זהב, בריצת 200 מטר ובריצת שליחות 4x100 מטר

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת מדליות

1954
קטגוריה:1954 בספורט
אתלטיקה
קטגוריה:ברן: ספורט
קטגוריה:1954 בשווייץ
ארגמן (ענבים)

**ארגמן** הוא זן ענבים ישראלי המשמש להפקת יין.  מקור הזן בהכלאה בין שני זנים Sezão הפורטוגזי וקריניאן הספרדי.

## היסטוריה
בתחילת הדרך של הייצור היין בישראל חיפשו אנשי התעשייה זני ענבים בעלי צבע עשיר וטוב, שהיה חסר באותו עת ביין המיוצר בישראל. על מנת לענות לצורך הזה, בשנת 1972 ביצעו רועי שפיגל ממכון וולקני למחקר חקלאי ושלמה כהן ממכון היין הישראלי הכלאה בין שני זנים: Sezão הפורטוגזי וקריניאן הספרדי ויצרו את ה"ארגמן" המצטיין בצבע סגול עמוק וריכוז פרי משמעותי בטעמו. בשנת 1992 הזן החדש נרשם כפטנט. לאחר מאות ניסיונות ומיקרו-וויניפיקציות, הופקו מהזן החדש יינות מוצלחים. 

יקב ברקן הוא אחד היקבים המשתמשים בזן הזה. יינות סגל, המיוצרים מענבי ארגמן הגדלים בכרם בגליל העליון, זכו בפרסים יוקרתיים, ביניהם מדליית זהב בתחרות יין בורדו. בנוסף, יקב עמק יזרעאל זכה במדליית כסף בתחרות TerraVino ב-2012 עם בלנד אדום הכולל את ארגמן. כמו כן, היקבים היוצר ופלדשטיין משתמשים בזן הזה ליצור היין.

## ראו גם
* מחקר חקלאי בישראל

## קישורים חיצוניים
* כתבה "מהו הזן הכי ישראלי?", באתר "איש הענבים"

## הערות שוליים

קטגוריה:ישראל: חקלאות
קטגוריה:ארץ ישראל: יין
קטגוריה:זני ענבים
טאם מוטו

**טאם מוטו** (באנגלית: **Tam Mutu**; נולד ב-30 באפריל 1978) הוא שחקן אנגלי. הקריירה של מוטו התחילה בווסט אנד בתחילת שנות ה-2000. מוטו היה חלק מההפקה המקורית של המחזמר האהבה לעולם לא מתה מאת אנדרו לויד ובר בווסט אנד (2010–2011). לאחר מכן כיכב בהפקות המחודשות של עלובי החיים (2013-2014) ועיר של מלאכים  (2015). בשנת 2015, כיכב במחזמר דוקטור ז'יוואגו  בברודוויי. מוטו שב לברודוויי בשנת 2019 עם המחזמר מולן רוז'!; על תפקידו במחזמר כדוכס ממונרו היה מועמד לפרס גראמי. בשנת 2016, הופיע בסדרה מדיצ'י בנטפליקס.

## ראשית חייו
מוטו נולד ב-1978 בהייסטינגס, אנגליה. יש לו אחות אחת. לפני שפנה לתחום המשחק, שיחק כדורגל. מוטו למד בבית הספר גילפורד למשחק , וסיים את לימודיו בהצטיינות בשנת 2001 עם תואר ראשון באמנויות במגמת תיאטרון מוזיקלי.

## קריירה
### 2001-2015: ווסט אנד ותיאטרון בריטי
לאחר סיום לימודיו בית הספר לדרמה בשנת 2001, מוטו לוהק למחזמר עלובי החיים בווסט אנד כחלק מאנסמבל השחקנים וכממלא מקום של אנז'ורלא.

בשנת 2011, מוטו לוהק למחזמר הגותי רבקה . מספר חודשים לאחר שהמחזמר בוטל בטרם הועלה, מוטו לוהק לתפקיד ז'אבר בהפקה בווסט אנד של המחזמר עלובי החיים.

### 2015-הווה: ברודוויי ותיאטרון אמריקאי
בשנת 2015 מוטו כיכב במחזמר דוקטור ז'יוואגו  בברודוויי. לאחר מכן גילם את קרי גרנט בקריאות של המחזמר לעוף מעל לשקיעה שהתקיימו בשנים 2015-2016.

בשנת 2018, מוטו לוהק לתפקיד האנטגוניסט, הדוכס ממונרו, בהרצת טרום-ברודוויי של המחזמר מולן רוז'!. לאחר מכן שב לגלם את התפקיד בברודוויי. במאי 2022, מוטו עזב את ההפקה ביחד עם שני שחקנים נוספים מצוות השחקנים המקורי: ארון טבייט וריקי רוג'ס.

## תפקידים
### טלוויזיה

### תיאטרון

### קולנוע

## פרסים ומועמדויות

## קישורים חיצוניים

* טאם מוטו באתר Playbill
* טאם מוטו באתר Broadway.com
*  באתר IMDb
* טאם מוטו באתר Internet Broadway Database
* טאם מוטו באתר About the Artists

## הערות שוליים

קטגוריה:שחקני מחזות זמר
קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1978
טיבור אדלר

**טיבור אדלר** (בהונגרית: **Adler Tibor**; בודפשט, 26 ביולי 1905 – Khrenovoe, ברית המועצות, 16 בפברואר 1943) היה פסנתרן מחונן שהופיע ברחבי אירופה, מלחין ומנצח יהודי-הונגרי שנספה בשואה.

## קורות חיים
טיבור אדלר נולד במשפחה יהודית כבנם של שאנדור אדלר (1873–?), סוחר ספרים, ושל אילונה ויליונר (1873–1910). טיבור השלים את לימודיו באקדמיה למוזיקה ע"ש פרנץ ליסט בבודפשט כתלמידם של אישטוואן תומאן ושל דז'ה אנטלפי-ז'ירוש. כמנצח על תזמורת אוניית הפאר פולוניה, הפליג וסייר בים התיכון ובחוף המערבי של אפריקה. הוא היה חבר ומנהל של להקות מחול וג'אז, עבד כמנצח במלון עדן בווינה במלון קזנובה בברלין וכן היה המנהל המוזיקלי של הקברט במגדבורג.

ב-1933, יחד עם הפסנתרן ג'רג' פייר, הקים את צמד הפסנתר אדלר-פייר, שהדוגמה להקמתו הייתה צמד הפסנתרים הידוע בעולם אז וינר & דוסה (Wiener et Doucet). בשנת ההקמה כבר נחתם איתם חוזה בפריז לשנה שלאחר מכן. הרפרטואר שלהם כלל הרבה דברים, מיצירות קלאסיות ועד קטעי מוזיקה של אותו הזמן. עם עיבודי הג'אז והלחנים שלהם, הם הופיעו לעיתים קרובות בשידורים חיים של הרדיו ההונגרי, וכן כמה סרטים (כבר מדברים) ישנים משמרים גם הם את נגינתם. טיבור אדלר הופיע גם בתחנות הרדיו פריז וברצלונה. ב-1937, השתתף במסע הופעות בברית המועצות והופיע גם במונטה קרלו.

לאחר כניסת החוקים האנטי יהודים לתוקף בממלכת הונגריה ובמיוחד החוק היהודי השני והחוק היהודי השלישי, היו לו פחות ופחות הזדמנויות להופיע. הוא היה חבר בתיאטרון גולדמארק במסגרת הפעילות האמנותית של אומיקה - ההתאחדות הלאומית היהודית-הונגרית לחינוך, הופעות שהותרו ליהודים רק בפני קהל יהודי.

הוא איבד את חייו במחנות שירות העבודה (עבודות כפייה לגברים יהודים עבור הצבא ההונגרי) בחזית המזרחית.

### חיים אישיים
אשתו הייתה אירמה שרנאי (1900–?), בתם של ברנאט שרנאי ושל אסתר שוורץ, לה נישא ב-1 ביולי 1936 בבודפשט.

## לקריאה נוספת
* מגדה הוראק: האובדן של האינטליגנציה ההונגרית בשנות הארבעים. בודפשט, מגדה הוראק, 1996.
* ספר המוזיקה ההונגרית. עורך אימרה מולנר. בודפשט, אדן הוואש, 1936.

## קישורים חיצוניים

* טיבור אדלר, באתר OMIKE
* טיבור אדלר, באתר jazzma.hu

## הערות שוליים

קטגוריה:מוזיקאים שנספו בשואה
קטגוריה:אישים במחנות שרות העבודה (הונגריה)
קטגוריה:משתתפי פעילות האומנות אומיקה
קטגוריה:פסנתרנים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:מנצחים יהודים הונגרים
קטגוריה:מלחינים יהודים הונגרים
קטגוריה:יהדות בודפשט
קטגוריה:הונגרים שנולדו ב-1905
קטגוריה:הונגרים שנפטרו ב-1943